**Z M LU V A O D I E L O č. 01/2021**

**(NÁVRH)**

uzatvorená v zmysle § 536 a nasl. zákona č. 513/1991 Zb. Obchodný zákonník v platnom znení,

(ďalej len ako „**zmluva**“ v gramatickom tvare)

medzi:

**Objednávateľom**

názov : Obchodná akadémia

sídlo: : Polárna 1, 040 12 Košice

e-adresa : skola@polarka.sk

IČO : 31956688

DIČ / IČ DPH : 2021158953

Banka : Štátna pokladnica

číslo účtu IBAN : SK21 8180 0000 0070 0018 8615

štatutárny orgán : Mgr. Michal Potoma - riaditeľ

(ďalej len ako „**Objednávateľ**“)

**a**

**Zhotoviteľom**

názov :

sídlo: :

e-adresa :

IČO :

DIČ / IČ DPH :

Banka :

číslo účtu IBAN :

štatutárny orgán :

konajúci vo veciach zmluvy :

konajúci vo veciach technických :

(ďalej len ako „**Zhotoviteľ**“ )

(Objednávateľ a Zhotoviteľ sa pre účely tejto zmluvy označujú ďalej spoločne aj ako „**Zmluvné strany“** v gramatickom tvare a jednotlivo ako „**Zmluvná strana**“ v gramatickom tvare).

1. **Úvodné ustanovenia**
2. Zmluva pre zvýšenie právnej istoty Zmluvných strán aplikuje všeobecnú pojmológiu *ex lege*, ktoré sa vzťahujú na celú zmluvu, teda nielen na text tejto samotnej zmluvy, ale aj na prílohy zmluvy.
3. Zmluvou sa označuje táto zmluva a jej prílohy v znení neskorších zmien a doplnení, ktorá bola uzatvorená medzi Objednávateľom a Zhotoviteľom.
4. Prílohy uvedené v závere zmluvy pred podpismi Zmluvných strán tvoria neoddeliteľnú súčasť zmluvy.
5. Pojmy majú ten istý význam (význam sa zachováva) aj v znení singuláru, aj v znení plurálu alebo ak sa použijú v inom gramatickom alebo slovesnom tvare alebo aj, ak je z kontextu nepochybné, že ide o definovaný pojem.
6. Slová v singulári majú ten istý význam (význam sa zachováva) ako slová v znení plurálu a naopak, v jednom rode zahŕňajú aj iný rod, iba ako osoby zahŕňajú fyzické aj právnické osoby a naopak.
7. Akýkoľvek odkaz na Právne predpisy SR právne dokumenty odkazuje aj na akúkoľvek ich zmenu, t. j. pre budúce sa použije vždy v platnom znení alebo ak sa použijú v inom gramatickom alebo slovesnom tvare alebo aj, ak je z kontextu nepochybné, že ide o definovaný pojem.
8. Nadpisy článkov slúžia len pre väčšiu prehľadnosť zmluvy a nemajú žiaden význam pri výklade tejto zmluvy.
9. Práva a povinnosti Zmluvných strán, aj keď Zmluvou bližšie neupravované, sa riadia ustanovením § 273 Obchodného zákonníka, pričom rozdielna úprava znenia v tejto zmluve a v Obchodnom zákonníku, má prednosť úprava obsiahnutá v tejto zmluve.
10. Táto zmluva sa uzatvára v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“).
11. **Predmet a účel Zmluvy**

2.1. Predmetom zmluvy je úprava zmluvných podmienok vykonanie diela (vykonanie stavebných prác) s názvom ***„Oprava sociálnych zariadení a šatní pri telocvični“*** (ďalej len ako „Dielo“).

2.2. Dielo bude zhotoviteľom vykonané podľa Výkazu výmer s ocenením, zmluvne dohodnutých podmienok, podľa platných kvalitatívnych a technických predpisov a podľa ponuky zhotoviteľa (uchádzača) zo dňa ...............

2.3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.

2.4. Objednávateľ sa zaväzuje dielo prevziať a zaplatiť zhotoviteľovi za vykonanie diela podľa tohto článku 2. bod 2.2. dohodnutú zmluvnú cenu podľa článku 5. bod 5.1. zmluvy a v zmysle podmienok zmluvy.

1. **Miesto plnenia**

3.1. Obchodná akadémia, Polárna 1, 040 12 Košice

1. **Termíny a iné plnenia**

4.1. Termíny plnenia predmetu zmluvy podľa čl. 2 sú nasledovné:

a) termín začatia realizácie diela: do dvoch dní od podpísania zmluvy

b) termín protokolárneho odovzdania diela (preberacieho konania) najneskôr 31.03.2021

4.2. Termínom začatia realizácie sa podľa tejto zmluvy rozumie deň, na ktorom sa zhotoviteľ dohodol s objednávateľom v tejto zmluve.

4.3. Za termín ukončenia prác, resp. zhotovenie diela sa podľa tejto zmluvy považuje deň úspešného preberacieho konania, t. j. deň jeho protokolárneho prevzatia objednávateľom.

4.4. Ak zhotoviteľ pripraví dielo na odovzdanie pred dohodnutým termínom, objednávateľ sa zaväzuje toto dielo prevziať aj v skoršom termíne, bez nárokov na finančné zvýhodnenie zhotoviteľa.

4.5. V prípade prerušenia realizácie prác z dôvodu na strane objednávateľa, zmluvné strany dohodnú zápisom v stavebnom denníku alebo dodatkom k tejto zmluve nový termín dokončenia predmetu zmluvy, pričom predĺženie lehoty plnenia bude primerané k dobe, na ktorú bolo potrebné vykonávanie prác prerušiť.

4.6. V prípade, že zhotoviteľ nezačne s realizáciou stavby do 30. dní od odovzdania staveniska, objednávateľ má právo odstúpiť od zmluvy jednostranným písomným vyhlásením. Účinky odstúpenia od zmluvy nastanú dňom jeho doručenia zhotoviteľovi.

4.7. Dodržanie termínu plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve.

4.8. Po dobu omeškania objednávateľa s poskytnutím spolupôsobenia nie je zhotoviteľ v omeškaní s plnením záväzku.

4.9. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

4.10. V prípade zistenia potreby prác naviac zo strany objednávateľa, a to oproti Výkazu výmer a cenovej ponuky zhotoviteľa (uchádzača) zo dňa ............... sa termín dodávky predlžuje o dobu potrebnú na realizáciu naviac prác, a to po vzájomnej dohode objednávateľa a zhotoviteľa dodatkom k tejto zmluve.

1. **Zmluvná cena diela**

5.1. Podľa ustanovení § 3 zákona č.18/1996 Z. z. o cenách a § 546 až 549 Zákona č. 513/1991 Zb. bola dohodnutá cena za dielo podľa čl. 2 tejto zmluvy vo výške: ................ **EUR bez DPH, t. j. ................ EUR s DPH (20%) –** (slovom: .................................................................................).

V cene sú zahrnuté všetky dodávky a práce uvedené v časti 2 tejto zmluvy, vrátane vedľajších rozpočtových nákladov (VRN), dokumentácie k zhotoveniu diela a Manuálu údržby a pozáručných opráv. Pre dohodnutú cenu je relevantnou Výkaz výmer a cenová ponuka zhotoviteľa (uchádzača) zo dňa .......................

Jednotlivé stavebné práce sú položkovite ocenené zhotoviteľom podľa metodík cenotvorby na trhu implementovaných v aktuálnej cenovej úrovni roku 2020.

5.2. K cene podľa bodu 5.1 tohto článku zmluvy sa uplatní DPH podľa platných predpisov v čase fakturácie.

5.3. Dohodnutá cena je považovaná zúčastnenými stranami za pevnú a bude ju možné meniť len v prípade zmien požadovaných objednávateľom (naviac prác oproti Výkazu výmer a ponuke zhotoviteľa (uchádzača) zo dňa ........................ a podmienok i dojednaní v tejto zmluve, a to na základe písomne dojednaného dodatku k zmluve.

5.4. Cena diela za práce naviac, požadované objednávateľom bude stanovená dodatkom k zmluve, bude tiež stanovená ako cena pevná.

1. **Platobné podmienky a fakturácia**

6.1. Platba bude vykonaná bezhotovostne na základe predloženej, odsúhlasenej a správnej faktúry vypracovanej a zaslanej objednávateľovi a jej súčasťou budú vzájomne odsúhlasené súpisy vykonaných prác po protokolárnom prevzatí diela s príslušenstvom verejným obstarávateľom.

6.2. Objednávateľ neposkytne zhotoviteľovi zálohu na práce a dodávky.

6.3. Záverečná faktúra bude objednávateľom uhradená len na základe vystavenej a odsúhlasenej faktúry s príslušenstvom, len po odstránení všetkých prípadných vád, nedorobkov.

6.4. Faktúra za zhotovenie diela musí obsahovať náležitosti podľa § 74 zákona č. 222/2004 Z. z. o dani z pridanej hodnoty v platnom znení a musí byť vystavená najneskôr do 14. pracovných dní po ukončení diela.

6.5. V prípade, že faktúra nebude obsahovať náležitosti uvedené v tejto zmluve, teda, že nebude správna, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová začne plynúť doručením opravenej faktúry objednávateľovi.

6.6. Lehota splatnosti faktúry je 30 dní odo dňa doručenia faktúry.

6.7. V prípade, že dôjde k zrušeniu alebo odstúpeniu od tejto zmluvy z dôvodov na strane objednávateľa alebo zhotoviteľa, budú zhotoviteľovi uhradené skutočne vykonané práce a vynaložené náklady ku dňu doručenia oznámenia o zrušení alebo odstúpení od zmluvy.

6.8. V prípade, že pri realizácii dôjde ku zmenám, doplnkom alebo rozšíreniu predmetu plnenia na základe požiadaviek objednávateľa, alebo výskytu nepredvídateľných prác neobsiahnutých vo Výkaze Výmere a v cenovej ponuke zhotoviteľa (uchádzača) zo dňa .............. musia byť predmetné práce, ich rozsah a cena prerokované, odsúhlasené a doriešené medzi zmluvnými stranami formou dodatku k tejto zmluve.

6.9. Ak sa zníži rozsah prác na základe požiadaviek objednávateľa, primerane sa musí znížiť aj cena diela, a to v cenovej úrovni v akej bola zhotoviteľom vypracovaná ponuková cenová kalkulácia jednotlivých položiek.

6.10. Bankové spojenie zhotoviteľa uvedené na faktúrach musí byť zhodné s jeho bankovým spojením uvedeným v tejto zmluve.

Smerovanie fakturácie:

**Obchodná akadémia, Polárna 1, 040 12 Košice**

* 1. Faktúra musí obsahovať údaje v zmysle ustanovenia § 3a ods. 1 zákona č. 513/1991 Zb. Obchodného zákonníka v znení neskorších predpisov a bude doručená v troch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra zhotoviteľovi vrátená. Zhotoviteľ je povinný predložiť novú faktúru, v takom prípade sa bude lehota splatnosti faktúry odvíjať od termínu predloženia novej faktúry. Objednávateľ nie je v omeškaní s úhradou faktúry po dobu, kým mu nebola doručená nová opravená faktúra.
  2. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov. Musí obsahovať čiastku DPH, ak je irelevantná uvedie sa, že zhotoviteľ nie je platcom DPH.

Okrem toho musí minimálne obsahovať:

6.12.1 názov diela,

6.12.2 predmet úhrady,

6.12.3 IČO, DIČ objednávateľa, názov objednávateľa,

6.12.4 číslo zmluvy (prípadne dodatku k zmluve),

6.12.5 čiastku k úhrade spolu,

6.12.6 IČO, DIČ objednávateľa, názov objednávateľa,

6.12.7 číslo účtu zhotoviteľa vo formáte IBAN,

6.12.8 splatnosť faktúry (30 dní).

1. **Záručná doba a zodpovednosť za vady diela**

7.1. Zhotoviteľ zodpovedá za to, že predmet tejto zmluvy je zhotovený podľa len rozsahu vo Výkaze Výmer, cenovej ponuky zhotoviteľa (uchádzača) zo dňa .............. a podľa podmienok zmluvy.

7.2. Zhotoviteľ zodpovedá za vady, ktoré predmet diela má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinnosti.

7.3. Záručná doba na vykonané práce je 24 mesiacov odo dňa odovzdania predmetu diela objednávateľovi.

7.4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.

7.5. Zhotoviteľ sa zaväzuje odstrániť prípadné vady predmetu diela v čo najkratšom technicky možnom termíne, najneskôr však do 14. kalendárnych dní od uplatnenia oprávnenej reklamácie objednávateľa, ak to dovolia klimatické podmienky. V urgentných prípadoch sa zaväzuje odstrániť vady diela bezodkladne. V prípade, že zhotoviteľ diela neodstráni uplatnenú vadu v lehote uvedenej v predchádzajúcich vetách, je objednávateľ oprávnený odstrániť vadu prostredníctvom tretej osoby, a to na náklady a nebezpečenstvo zhotoviteľa.

7.6. Ak sa ukáže, že vada predmetu plnenia je neopraviteľná, zhotoviteľ sa zaväzuje neodkladne, a to od zistenia tejto skutočnosti dodať a zhotoviť, prípadne namontovať náhradný predmet plnenia.

7.7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. 1 tejto zmluvy.

7.8. Ak objednávateľ nereklamoval zjavné vady a nedorobky v zmysle čl. 7, zaniká jeho právo zodpovednosti za tieto vady a nedorobky.

7.9. V prípade zistenia vád pri preberacom konaní objednávateľ si vyhradzuje právo zadržať 10 % z ceny diela, a to až do doby odstránenia vady a podpísaní preberacieho protokolu.

1. **Podmienky vykonania diela**

8.1. Objednávateľ zabezpečí pre zhotoviteľa možnosť napojenia na odber elektrickej energie, pripojenie na vodu a kanalizáciu pre sociálne a prevádzkové účely.

8.2. Zhotoviteľ na požiadanie predloží objednávateľovi doklady o odbornej spôsobilosti subdodávateľov.

8.3. Zhotoviteľ zodpovedá za poškodenie podzemných vedení a inžinierskych sietí, tak ako sú zakreslené vo vyjadrení príslušných dotknutých orgánov.

8.4. Prevádzkové, sociálne, prípadne aj výrobné zariadenia staveniska si zabezpečuje zhotoviteľ v súlade s dohodnutým rozsahom prác. Náklady na projekt, vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny. Objednávateľ umožňuje zhotoviteľovi tieto zariadenia staveniska uložiť na nehnuteľnosti v jeho správe.

8.5. Zhotoviteľ je povinný realizovať práce včas a kvalitne, pričom pri omeškaní s uskutočnením prác, alebo nekvalitnom plnení budú zmluvné strany postupovať v zmysle ustanovenia § 560 až 565 a § 365 až 386 Obchodného zákonníka, vrátane náhrady škody z dôvodov omeškania zmluvných povinností. Kvalita prác musí zodpovedať STN, EN a technickým podmienkam. V prípade porušenia týchto povinností objednávateľ môže odstúpiť od zmluvy.

8.6. V prípade odstúpenia od zmluvy alebo odmietnutia dodávky sa zmluvné strany budú riadiť Obchodným zákonníkom § 356, § 357 a § 351.

8.7. Počas realizácie je zhotoviteľ povinný manipulovať s náradím, materiálom a mechanizmami tak, aby nedošlo k poškodeniu objektov a ostatného majetku objednávateľa a neohrozil tým žiakov, zamestnancov a iné osoby zdržujúce sa v objektoch a areáli objednávateľa. Zodpovednosť za škodu počas realizácie prác znáša zhotoviteľ v plnom rozsahu. Stavebné práce bude zhotoviteľ uskutočňovať sčasti aj počas riadne prebiehajúceho výchovnovzdelávacieho procesu s maximálnou ohľaduplnosťou hlukovou, logistickou a bezpečnostnou a v špecifických aktivitách len na základe informovania a dohody s objednávateľom.

8.8. Zhotoviteľ je povinný zabezpečiť stavenisko tak, aby počas výkonu prác a tiež v období pracovného pokoja na stavbe nedošlo k poškodeniu zdravia a majetku. Zhotoviteľ je povinný zabezpečiť dodržiavanie a plnenie povinností vyplývajúcich zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších zmien a doplnkov

8.9. Pred začatím práce zhotoviteľ preukázateľne vyškolí zúčastnených zamestnancov o Požiarnej ochrane a bezpečnosti a ochrane zdravia pri práci zo všeobecne záväzných predpisov a interných predpisov objednávateľa, ktoré objednávateľ predloží na požiadanie zhotoviteľovi.

8.10. Zhotoviteľ je povinný zabezpečiť dodržiavanie a plnenie povinností vyplývajúcich z ustanovení § 4 a § 8 zákona č. 314/2001 Z. z. o ochrane pred požiarmi a vykonávacej vyhlášky MV SR č.121/2002 Z. z. o požiarnej prevencii a ostatných právnych predpisov na úseku ochrany pred požiarmi.

8.11. Zhotoviteľ zodpovedá za bezpečnosť a ochranu zdravia vlastných pracovníkov a za dodržiavanie predpisov požiarnej ochrany počas realizácie diela. Za škody spôsobené ich nedodržaním zodpovedá zhotoviteľ.

8.12. Zhotoviteľ zodpovedá za dodržiavanie zákona č. 223/2001 Z. z. o odpadoch a vykonávacích vyhlášok, v znení neskorších predpisov. Zhotoviteľ odstráni na vlastné náklady odpady, ktoré sú výsledkom jeho činnosti.

8.13. Objednávateľ je oprávnený akýmkoľvek spôsobom za prítomnosti i bez prítomnosti zhotoviteľa plánovane i bez určenia termínu kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore s dohodnutými podmienkami, je objednávateľ oprávnený požadovať, aby zhotoviteľ na vlastné náklady odstránil nedostatky vzniknuté chybným vykonávaním diela a práce zrealizoval dohodnutým spôsobom. Ak zhotoviteľ diela tak neurobí ani v primeranej dobe, ktorú mu objednávateľ na odstránenie nedostatkov poskytne, dochádza k porušeniu zmluvy a objednávateľ má právo od zmluvy odstúpiť. Škody spôsobené takýmto postupom znáša zhotoviteľ diela.

8.14. Pri ukončení diela zhotoviteľ vyzve objednávateľa na prevzatie diela. Objednávateľ určí termín preberacieho konania. Najneskorší a dohodnutý termín je **31.03.2021.** Zúčastnené strany spíšu zápis o odovzdaní a prevzatí diela, v ktorom musia byť uvedené všetky náležitosti o odovzdávanom diele, najmä však všetky zjavné nedostatky a chyby, ktoré zistia pri preberacom konaní s uvedením termínu ich odstránenia.

8.15. Zhotoviteľ sa zaväzuje, že po ukončení prác priestory odovzdané k dispozícii vráti objednávateľovi s uvedením do pôvodného stavu vyčistením alebo úpravou.

8.16. Zmluvné strany sa dohodli na chronologickom pláne stavebných prác a manažérstva s aplikovaním nutných technologických prestávok podľa správnej stavebnej praxe, noriem a taxonomicky určených požiadaviek výrobcu hmôt, materiálov a tovarov.

8.17. Zmluvné strany sa výslovne dohodli, že bez predchádzajúceho písomného súhlasu objednávateľa nie je zhotoviteľ oprávnený ani postúpiť akékoľvek pohľadávky tretej osobe, ktoré mu vznikli voči objednávateľovi podľa právnych noriem SR alebo na základe zmluvy.

1. **Zmluvné pokuty**

9.1. Za nedodržanie zmluvného termínu ukončenia a odovzdania diela môže objednávateľ uplatniť zmluvnú pokutu vo výške 0,010 % zo zmluvnej ceny za každý deň omeškania.

9.2. V prípade omeškania objednávateľa s úhradou ceny za dielo môže zhotoviteľ požadovať zaplatiť od objednávateľa úrok z omeškania vo výške 0,010 % z dlžnej čiastky, a to za každý deň omeškania.

9.3. Prípadné sankcie za nedodržanie zmluvných podmienok budú vysporiadané ich fakturáciou a započítaním v konečnej faktúre zhotoviteľa.

9.4. Objednávateľ si môže uplatniť voči zhotoviteľovi zmluvnú pokutu vo výške 50,00 EUR za každý deň omeškania zhotoviteľa s odstránením nedorobkov, príp. vád diela, zistených pri odovzdaní a preberaní diela. Protokol o odovzdaní a prebratí diela bude obsahovať pevný termín ich odstránenia.

9.5. Zaplatená zmluvná pokuta nemá vplyv na náhradu skutočne vzniknutej škody podľa § 373 Obchodného zákonníka.

1. **Riešenie sporov**

10.1. V prípade sporov, ktoré nebude možné prednostne riešiť dohodou zmluvných strán, požiada jedna zo zmluvných strán o rozhodnutie všeobecný súd SR.

10.2. Spory zmluvných strán neoprávňujú zhotoviteľa pozastaviť plnenie predmetu zmluvy podľa článku 2. zmluvy.

10.3. Zmluvný vzťah upravený touto zmluvou sa riadi právnym poriadkom platným na území SR. Prípadné spory zmluvných strán vyplývajúce alebo súvisiace s touto zmluvou je príslušný rozhodovať všeobecný súd SR.

1. **Ukončenie zmluvy**

11.1. Zmluva sa uzatvára **na dobu určitú, a to do riadneho ukončenia a odovzdania diela** podľa článku 2. zmluvy.

11.2. Zmluvu je možné ukončiť pred skončením jej platnosti podľa bodu 11.1 tohto článku nasledovne:

11.2.1 písomnou dohodou zmluvných strán,

11.2.2 písomným odstúpením od zmluvy,

11.2.3 písomnou výpoveďou objednávateľa.

11.3. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len ako „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.

11.4. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka.

11.5. Zmluvná strana je oprávnená odstúpiť od zmluvy podľa bodu 11.6., 11.7. a 11.8. tohto článku. Zhotoviteľovi prináleží náhrada iba za skutočne vykonané dielo, resp. jeho časti. Odstúpenie zmluvnej strany nadobúda účinnosť jeho doručením druhej zmluvnej strane, ktorá svoju zmluvnú povinnosť porušila.

11.6. Za podstatné porušenie zmluvy oprávňujúce objednávateľa okamžite odstúpiť od zmluvy sa považuje:

11.6.1 neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu diela podľa zmluvy,

11.6.2 ak na miesto zhotoviteľa vstúpi iná osoba následkom právneho nástupníctva,

11.6.3 podstatné omeškanie (t. j. viac ako 30 dní) s vykonaním diela zavinené zhotoviteľom, ak v zmluve nie je uvedené inak,

11.6.4 ak nastanú právne skutočnosti majúce za následok zmenu v právnom postavení zhotoviteľa (napríklad vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa,

11.6.5 v prípadoch ustanovených touto zmluvou,

11.6.7 v prípadoch ustanovených právnymi predpismi SR.

11.7. Objednávateľ môže odstúpiť od zmluvy aj v prípade nepodstatného porušenia zmluvy zhotoviteľom, ak zhotoviteľ porušil ustanovenia článku 2. Objednávateľ musí vyzvať zhotoviteľa a určiť zhotoviteľovi dodatočne primeranú lehotu na splnenie záväzkov vyplývajúcich zo zmluvy a písomne zhotoviteľa upozorniť, že v prípade neplnenia povinností vyplývajúcich zo zmluvy po stanovenom termíne od zmluvy odstúpi.

11.8. Zhotoviteľ môže odstúpiť od zmluvy v prípade nepodstatného porušenia zmluvy objednávateľom, ak objednávateľ neplní svoje zmluvné povinnosti vyplývajúce z článku 6. bod 6.3., a tým zhotoviteľovi znemožní vykonávanie diela. Zhotoviteľ musí vyzvať objednávateľa a určiť objednávateľovi dodatočne primeranú lehotu na splnenie záväzkov vyplývajúcich zo zmluvy a písomne objednávateľa upozorniť, že v prípade neplnenia povinnosti vyplývajúcich zo zmluvy po stanovenom termíne od zmluvy odstúpi.

11.9. Dôsledkom odstúpenia od zmluvy zo strany objednávateľa je uplatnenie zodpovednosti voči zhotoviteľovi za porušenie zmluvy a uhradenie všetkých nákladov, ktoré budú požadované od objednávateľa.

11.10.Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty za porušenie, ku ktorému došlo počas trvania zmluvy. To sa netýka ustanovení, ktoré zostávajú v platnosti aj po uplynutí platnosti zmluvy.

1. **Vyššia moc**

12.1. Ak v dôsledku prípadov vyššej moci dôjde k ohrozeniu termínu plnenia, je zhotoviteľ povinný okamžite oznámiť objednávateľovi výslednú situáciu ohľadne možnosti zhotovenia diela. V prípade potreby zmluvné strany dohodnú úpravu zmluvných vzťahov v termínovej časti, formou dodatku k tejto zmluve.

12.2. Pod výrazom "vyššia moc" sa myslia všetky udalosti, ktoré sa nedajú naplánovať ani prekonať po podpísaní zmluvy a ktoré sa dajú považovať za neodvratné a neobyčajné udalosti ako napr. vojna, požiar, záplavy, extrémne poveternostné podmienky znemožňujúce montáž, alebo iné katastrofy, štrajky, obmedzenia importu alebo exportu zavedené vládou a všetky ostatné udalosti, ktoré sú mimo vplyvu zmluvných strán, osobitne výstrahová meteorologická situácia, ktorá by bránila kvalitnému splneniu záväzku zhotoviteľa alebo ktorá by mala v technologickom procese vážne kvalitatívne konzekvencie na dielo a dielo by tak nebolo trvalo udržateľné.

* 1. Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy najneskôr do 14. kalendárnych dní od vzniku prípadu vyššej moci vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia.
  2. Za škody spôsobené v dôsledku vyššej moci zhotoviteľ nezodpovedá a tiež nezodpovedá za škody dôsledku vyššej moci.

1. **Záverečné ustanovenia**
   1. Zmluva nadobúda platnosť dňom neskoršieho podpisu Zmluvných strán a  v súlade s § 47a Občianskeho zákonníka nadobúda účinnosť kalendárnym dňom nasledujúcim po dni zverejnenia objednávateľom na jeho web sídle. Ustanovenie o nadobudnutí platnosti a účinnosti podľa tohto odseku sa rovnako vzťahujú aj na uzavretie každého dodatku k zmluve.

13.2. Zmluvné strany výslovne súhlasia so zverejnením zmluvy v jej plnom rozsahu vrátane príloh.

13.3. Zmluva sa riadi ustanoveniami Obchodného zákonníka, autorským zákonom a všeobecne záväznými právnymi predpismi SR ako i príslušnými nariadeniami Európskej únie.

13.4. Ak sa akékoľvek ustanovenie Zmluvy stane neplatným v dôsledku jeho rozporu s právnymi predpismi SR a právnymi aktami EÚ, nespôsobí to neplatnosť celej zmluvy, ale iba dotknutého ustanovenia zmluvy. Zmluvné strany sa v takom prípade zaväzujú bezodkladne vzájomný rokovaním nahradiť neplatné ustanovenie novým platným ustanovením, prípadne vypustením takéhoto ustanovenia tak, aby zostal zachovaný predmet a účel zmluvy a obsah jednotlivých ustanovení zmluvy.

13.5. Zmluvu možno meniť a dopĺňať iba na základe vzájomnej dohody formou písomných očíslovaných dodatkov podpísaných obidvoma zmluvnými stranami.

13.6. Zmluva je vyhotovená v troch rovnopisoch, pričom po uzavretí zmluvy dostane Zhotoviteľ jeden rovnopis, Objednávateľ dva rovnopisy.

13.7. Zmluvné strany vyhlasujú, že si text zmluvy dôsledne prečítali, jej obsahu a právnym účinkom porozumeli, ich zmluvné prejavy sú podľa ich pravej, vážnej a slobodnej vôle, a teda dostatočne slobodne, jasné, určité a zrozumiteľné, nepodpísali zmluvu v núdzi ani za nápadne nevýhodných podmienok, podpisujúce osoby sú oprávnené k podpisu zmluvy a na znak súhlasu ju podpísali.

Prílohy:

Príloha č. 1 Výkaz výmer s ocenením (cenová ponuka zhotoviteľa -uchádzača) zo dňa ............

Príloha č. 2 Preberací protokol diela

V Košiciach dňa .......................... V Košiciach dňa ....................

Za objednávateľa Za zhotoviteľa

**............................................ ............................................**

Mgr. Michal Potoma